text: [{"text_idx": "#000011", "text": "Taba ya Butokwa Yefumaneha Mwa Bibele"}, {"text_idx": "#000012", "text": "Jehova Mulimu unani tukelo ya kubusa. Ubusa ka nzila yende hahulu. Mulelo wahae ka za lifasi ni batu ukatalelezwa."}, {"text_idx": "#000013", "text": "\u201cNoha\u201d ikakanya tukelo ya Jehova ya kubusa ni nzila yabusa ka yona. Jehova usepisa kutahisa \u2018mwana,\u2019 kamba \u201cpeu,\u201d yakapyata noha, yena Satani, kwapili. (Genese 3:1-5, 15, litaluso ze kwatasi) Kono Jehova ufitisa nako, ili kutuhelela batu kuli baipuse inze bazamaiswa ki Satani."}, {"text_idx": "#000014", "text": "Jehova ubulelela Abrahama kuli \u2018mwana\u2019 yasepisizwe ukaba yomun\u0303wi wa baikulu bahae.\u2014Genese 22:18."}, {"text_idx": "#000015", "text": "Jehova usepisa Mulena Davida mi hamulaho usepisa mwanaa hae Salumoni kuli \u2018mwana\u2019 yasepisizwe ukazwelela mwa lusika lwabona.\u20142 Samuele 7:12, 16; 1 Malena 9:3-5; Isaya 9:6, 7."}, {"text_idx": "#000016", "text": "Jehova uzibahaza Jesu kuli ki yena \u2018mwana\u2019 yakayola lubona lwa Davida.\u2014Magalata 3:16; Luka 1:31-33; 3:21, 22."}, {"text_idx": "#000017", "text": "Noha, yena Satani, uholofaza ka nakonyana \u2018mwana\u2019 yasepisizwe ka kutahisa kuli Jesu abulaiwe. Jehova uzusa Jesu ni kumufa bupilo mwa lihalimu mi uamuhela teko ya bupilo bwa Jesu bobupetehile, ili nto yetusa kuli libi liswalelwe ni kufa batu babasimuluha ku Adama bupilo bobusa feli.\u2014Genese 3:15; Likezo 2:32-36; 1 Makorinte 15:21, 22."}, {"text_idx": "#000018", "text": "Jesu unepela noha, yena Satani, fa lifasi, ili kumutama ka nakonyana. \u2014Sinulo 12:7-9, 12."}, {"text_idx": "#000019", "text": "Jesu utama Satani ka lilimo ze 1,000 mi kihona amuyundisa, ili kumupyata toho ka swanisezo. Mulelo wa Jehova wa kwa makalelo ka za lifasi ni batu watalelezwa, libizo lahae lene linyefulwanga halisanyefulwa, mi mubusezo wahae uboniswa kuli ki ona olukile.\u2014Sinulo 20:1-3, 10; 21:3, 4."}, {"text_idx": "#000024", "text": "Bibele ya Toloko ya Lifasi Lelinca"}, {"text_idx": "#000026", "text": "Sifalana sa fa Intaneti sa Watchtower"}]